REGULAMENTUL (CE) NR. 305/2007 AL COMISIEI
din 21 martie 2007
de derogare temporară de la Regulamentele (CE) nr. 2402/96, (CE) nr. 2375/2002, (CE) nr. 2305/2003, (CE) nr. 969/2006 și (CE) nr. 1918/2006 în ceea ce privește datele de depunere a cererilor și eliberarea certificatelor de import în 2007 în cadrul contingentelor tarifare pentru cartofii dulci, feculele de manioc, cereale și uleiul de măsline
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1095/96 al Consiliului din 18 iunie 1996 privind punerea în aplicare a concesiunilor stabilite în lista CXL întocmită ca urmare a încheierii negocierilor prevăzute la articolul XXIV:6 din GATT (1), în special articolul 1 alineatul (1),
având în vedere Decizia 96/317/CE a Consiliului din 13 mai 1996 privind încheierea rezultatelor consultărilor cu Thailanda în cadrul articolului XXIII din GATT (2),
având în vedere Regulamentul (CE) nr. 1784/2003 al Consiliului din 29 septembrie 2003 privind organizarea comună a piețelor în sectorul cerealelor (3), în special articolul 12 alineatul (1),
având în vedere Regulamentul (CE) nr. 865/2004 al Consiliului din 29 aprilie 2004 privind organizarea comună a piețelor în sectorul uleiului de măsline și al măslinelor de masă și de modificare a Regulamentului (CEE) nr. 827/68 (4), în special articolul 10 alineatul (4),
întrucât:
(1)
Regulamentul (CE) nr. 2402/96 al Comisiei din 17 decembrie 1996 privind deschiderea și modul de gestionare a anumitor contingente tarifare anuale pentru cartofii dulci și feculele de manioc (5) prevede dispoziții specifice pentru depunerea cererilor și eliberarea certificatelor de import pentru cartofii dulci în cadrul contingentelor 09.4014 și 09.4013, pe de o parte, și pentru feculele de manioc în cadrul contingentului 09.4065, pe de altă parte.
(2)
Regulamentele (CE) nr. 2375/2002 al Comisiei din 27 decembrie 2002 privind deschiderea și administrarea unor contingente tarifare comunitare pentru grâul comun de altă calitate decât cea superioară provenit din țări terțe (6), (CE) nr. 2305/2003 al Comisiei din 29 decembrie 2003 privind deschiderea și administrarea unui contingent tarifar comunitar pentru importurile de orz din țările terțe (7) și (CE) nr. 969/2006 al Comisiei din 29 iunie 2006 privind deschiderea și administrarea unui contingent tarifar comunitar pentru importul de porumb originar din țările terțe (8) prevăd dispoziții specifice pentru depunerea cererilor și eliberarea certificatelor de import pentru grâul comun de altă calitate decât cea superioară în cadrul contingentelor 09.4123, 09.4124 și 09.4125, pentru orz în cadrul contingentului 09.4126 și pentru porumb în cadrul contingentului 09.4131.
(3)
Regulamentul (CE) nr. 1918/2006 al Comisiei din 20 decembrie 2006 privind deschiderea și administrarea unor contingente tarifare pentru uleiul de măsline originar din Tunisia (9) prevede dispoziții speciale pentru depunerea cererilor și eliberarea certificatelor de import pentru uleiul de măsline în cadrul contingentului 09.4032.
(4)
Având în vedere sărbătorile legale din anul 2007, ar trebui făcute derogări, în anumite perioade, de la Regulamentele (CE) nr. 2402/96, (CE) nr. 2375/2002, (CE) nr. 2305/2003, (CE) nr. 969/2006 și (CE) nr. 1918/2006 în ceea ce privește datele de depunere a cererilor și de eliberare a certificatelor de import, pentru a permite respectarea volumelor contingentelor respective.
(5)
Măsurile prevăzute în prezentul regulament sunt conforme cu avizul ședinței comune a Comitetului de gestionare a cerealelor și a Comitetului de gestionare a uleiului de măsline și a măslinelor de masă,
ADOPTĂ PREZENTUL REGULAMENT:
Articolul 1
(1) Prin derogare de la articolul 3 din Regulamentul (CE) nr. 2402/96, cererile de eliberare a unui certificat de import pentru cartofii dulci în cadrul contingentelor 09.4014 și 09.4013 nu mai pot fi depuse, pentru anul 2007, după 18 decembrie 2007.
(2) Prin derogare de la articolul 8 alineatul (1) din Regulamentul (CE) nr. 2402/96, certificatele de import pentru cartofii dulci solicitate la datele indicate în anexa I, în cadrul contingentelor 09.4014 și 09.4013, se eliberează la datele indicate în respectiva anexă I, sub rezerva măsurilor adoptate în conformitate cu articolul 7 alineatul (2) din Regulamentul (CE) nr. 1301/2006 al Comisiei (10).
Articolul 2
(1) Prin derogare de la articolul 9 primul paragraf din Regulamentul (CE) nr. 2402/96, cererile de certificat de import pentru feculele de manioc în cadrul contingentului 09.4065 nu mai pot fi depuse, pentru anul 2007, după 18 decembrie 2007.
(2) Prin derogare de la articolul 13 alineatul (1) din Regulamentul (CE) nr. 2402/96, certificatele de import pentru feculele de manioc solicitate la datele indicate în anexa II, în cadrul contingentului 09.4065, se eliberează la datele indicate în respectiva anexă II, sub rezerva măsurilor adoptate în conformitate cu articolul 7 alineatul (2) din Regulamentul (CE) nr. 1301/2006.
Articolul 3
(1) Prin derogare de la articolul 5 alineatul (1) paragraful al doilea din Regulamentul (CE) nr. 2375/2002, cererile de certificat de import pentru grâul comun de altă calitate decât cea superioară în cadrul contingentelor 09.4123, 09.4124 și 09.4125 nu mai pot fi depuse, pentru anul 2007, după 17 decembrie 2007.
(2) Prin derogare de la articolul 3 alineatul (1) paragraful al doilea din Regulamentul (CE) nr. 2305/2003, cererile de certificat de import pentru orz în cadrul contingentului 09.4126 nu mai pot fi depuse, pentru anul 2007, după 17 decembrie 2007.
(3) Prin derogare de la articolul 4 alineatul (1) paragraful al doilea din Regulamentul (CE) nr. 969/2006, cererile de certificat de import pentru porumb în cadrul contingentului 09.4131 nu mai pot fi depuse, pentru anul 2007, după 17 decembrie 2007.
Articolul 4
Prin derogare de la articolul 3 alineatul (3) din Regulamentul (CE) nr. 1918/2006, certificatele de import pentru uleiul de măsline solicitate în zilele de luni 2 sau marți 3 aprilie 2007, în cadrul contingentului 09.4032, se eliberează în ziua de vineri, 13 aprilie, sub rezerva măsurilor adoptate în conformitate cu articolul 7 alineatul (2) din Regulamentul (CE) nr. 1301/2006.
Articolul 5
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 martie 2007.